HSD fikk M/F «Hardangerfjord» på 41 meter lengde bygd og sjøsatt av Bergens Mek. Verksteder som en større variant av «Folgefonn» med større kjørehøyde tilpasset de største bussene og godsvognene den gang. «Hardangerfjord» innførte et viktig teknisk framskritt, maskincasingen og trappehuset langsetter midtaksen ble flyttet ut på bord side. Dette ble umiddelbart adoptert for fremtidige ferjer fordi bildekket ble mer rommeligere, og med plass for 30 personbiler hadde den nybygde ferja 40 % større kapasitet enn «Folgefonn». En «lillebror» ble kontrahert i 1954, levert som M/F «Rosendal» i 1956 med en kapasitet for 17 biler, som ble typebestemmende for alle senere HSD-ferger. En kuriositet med ferja var at den sjøsettes med flytekran og måtte trekkes opp på landet for døpeseremonien. Brodekket ble separert fra passasjerene ved å flytte styrehus og livbåtene opp i en dekkshøyde fra overbygningsdekket med M/F «Vikingen» i året 1957. Med et par unntak var alle HSD-fjordfergene etter samme grunndesign som «Rosendal» og «Vikingen».